KISAH  PEMUDA  BERIBU-BAPAKAN  BABI 


Nabi  Musa  adalah  satu-satunya  Nabi  yang  boleh  bercakap  terus  dengan  Allah  S. W. T 
Setiap  kali  dia  hendak  bermunajat,  Nabi  Musa  akan  naik  ke  Bukit  Tursina.  Di  atas 
bukit  itulah  dia  akan  bercakap  dengan  Allah. Nabi  Musa  sering  bertanya  dan  Allah 
akan  menjawab  pada  waktu  itu  juga.  Inilah  kelebihannya  yang  tidak  ada  pada  nabi- 
nabi  lain. 

Suatu  hari  Nabi  Musa  telah  bertanya  kepada  Allah.  "Ya  Allah,  siapakah  orang  di 
syurga  nanti  yang  akan  berjiran  dengan  aku?". 

Allah  pun  menjawab  dengan  mengatakan  nama  orang  itu,  kampung  serta  tempat 
tinggalnya.  Setelah  mendapat  jawapan,  Nabi  Musa  turun  dari  Bukit  Tursina  dan 
terus  berjalan  mengikut  tempat  yang  diberitahu.  Setelah  beberapa  hari  di  dalam 
perjalanan  akhirnya  sampai  juga  Nabi  Musa  ke  tempat  berkenaan. 

Dengan  pertolongan  beberapa  orang  penduduk  di  situ,  beliau  berjaya  bertemu 
dengan  orang  tersebut.  Setelah  memberi  salam  beliau  dipersilakan  masuk  dan 
duduk  di  ruang  tamu. 

Tuan  rumah  itu  tidak  melayan  Nabi  Musa.  Dia  masuk  ke  dalam  bilik  dan  melakukan 
sesuatu  di  dalam.  Sebentar  kemudian  dia  keluar  sambil  membawa  seekor  babi 
betina  yang  besar.  Babi  itu  didukungnya  dengan  cermat.  Nabi  Musa  terkejut 
melihatnya.  "Apa  hal  ini?,  kata  Nabi  Musa  berbisik  dalam  hatinya  penuh  keheranan. 

Bai  itu  dibersihkan  dan  dimandikan  dengan  baik.  Setelah  itu  babi  itu  dilap  sampai 
kering  serta  dipeluk  cium  kemudian  dihantar  semula  ke  dalam  bilik.  Tidak  lama 
kemudian  dia  keluar  sekali  lagi  dengan  membawa  pula  seekor  babi  jantan  yang  lebih 
besar.  Babi  itu  juga  dimandikan  dan  dibersihkan.  Kemudian  dilap  hingga  kering  dan 
dipeluk  serta  cium  dengan  penuh  kasih  sayang.  Babi  itu  kemudiannya  dihantar 
semula  ke  bilik. 

Selesai  kerjanya  barulah  dia  melayan  Nabi  Musa.  "Wahai  saudara!  Apa  agama 
kamu?".  "Aku  agama  Tauhid",  jawab  pemuda  itu  iaitu  agama  Islam.  "Habis, 
mengapa  kamu  membela  babi?  Kita  tidak  boleh  berbuat  begitu."  Kata  Nabi  Musa. 

"Wahai  tuan  hamba",  kata  pemuda  itu.  "Sebenarnya  kedua  babi  itu  adalah  ibubapa 
kandungku.  Oleh  kerana  mereka  telah  melakukan  dosa  yang  besar,  Allah  telah 
menukarkan  rupa  mereka  menjadi  babi  yang  hodohrupanya.  Soal  dosa  mereka 
dengan  Allah  itu  soal  lain.  Itu  urusannya  dengan  Allah.  Aku  sebagai  anaknya  tetap 
melaksanakan  kewajipanku  sebagai  anak.  Hari-hari  aku  berbakti  kepada  kedua 
ibubapaku  sepertimana  yang  tuan  hamba  lihat  tadi.  Walaupun  rupa  mereka  sudah 


menajdi  babi,  aku  tetap  melaksanakan  tugasku.",  sambungnya. 


kisah  berkat  bismillah 


"Setiap  hari  aku  berdoa  kepada  Allah  agar  mereka  diampunkan.  Aku  bermohon 


supaya  Allah  menukarkan  wajah  mereka  menjadi  manusia  yang  sebenar,  tetapi 
Allah  masih  belum  memakbulkan  lagi.",  tambah  pemuda  itu  lagi. 


Maka  ketika  itu  juga  Allah  menurunkan  wahyu  kepada  Nabi  Musa  a. s.  'Wahai  Musa, 
inilah  orang  yang  akan  berjiran  dengan  kamu  di  Syurga  nanti,  hasil  baktinya  yang 
sangat  tinggi  kepasa  kedua  ibubapanya.  Ibubapanya  yang  sudah  buruk  dengan  rupa 
babi  pun  dia  berbakti  juga.  Oleh  itu  Kami  naikkan  magamnya  sebagai  anak  soleh 
disisi  Kami. " 

Allah  juga  berfirman  lagi  yang  bermaksud  : "Oleh  kerana  dia  telah  berada  di  maqam 
anak  yang  soleh  disisi  Kami,  maka  Kami  angkat  doanya.  Tempat  kedua  ibubapanya 
yang  Kami  sediakan  di  dalam  neraka  telah  Kami  pindahkan  ke  dalam  syurga. " 

Itulah  berkat  anak  yang  soleh.  Doa  anak  yang  soleh  dapat  menebus  dosa  ibubapa 
yang  akan  masuk  ke  dalam  neraka  pindah  ke  syurga.  Ini  juga  hendaklah  dengan 
syarat  dia  berbakti  kepada  ibubapanya.  Walaupun  hingga  ke  peringkat  rupa  ayah 
dan  ibunya  seperti  babi.  Mudah-mudahan  ibubapa  kita  mendapat  tempat  yang  baik 
di  akhirat  kelak. 

Walau  bagaimana  buruk  sekali  pun  perangai  kedua  ibubapa  kita  itu  bukan  urusan 
kita,  urusan  kita  ialah  menjaga  mereka  dengan  penuh  kasih  sayang  sebagaimana 
mereka  menjaga  kita  sewaktu  kecil  hingga  dewasa. 

Walau  banyak  mana  sekali  pun  dosa  yang  mereka  lakukan,  itu  juga  bukan  urusan 
kita,  urusan  kita  ialah  meminta  ampun  kepada  Allah  S. W. T supaya  kedua  ibubapa 
kita  diampuni  Allah  S. W. T. 

Doa  anak  yang  soleh  akan  membantu  kedua  ibubapanya  mendapat  tempat  yang 
baik  di  akhirat,  inilah  yang  dinanti-nantikan  oleh  para  ibubapa  di  alam  kubur. 

Erti  sayang  seorang  anak  kepada  ibu  dan  bapanya  bukan  melalui  hantaran  wang 
ringgit,  tetapi  sayang  seorang  anak  pada  kedua  ibubapanya  ialah  dengan  doanya 
supaya  kedua  ibubapanya  mendapat  tempat  yang  terbaik  di  sisi  Allah. 

Untuk  mengetahui  lebih  mendalam  kisah  alam  akhirat  sila  dapatkan  buku  terbitan 
syarikat  Nurulhas  yang  berjudul:  BILA  IZRAIL  A. S.  DATANG  MEMANGGIL 


